### 

### 1

### OSPOSOBLJAVANJE ZA SAMOSTALAN RAD

### 

**Podgorica, mart 2024. godine**

|  |  |
| --- | --- |
| **I OSNOVNI ELEMENTI PROGRAMA** | |
| **1.1 Normativni i programsko planski osnov/okvir** | * *Zakon o posredovanju pri zapošljavanju* *i pravima za vrijeme nezaposlenosti* (“Službeni list CG”, br. 24/19), kojim je odredbama člana 38 stav 1 utvrđeno da se mjere aktivne politike zapošljavanja, među kojima i obrazovanje i osposobljavanje odraslih, sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći.   Odredbom člana 40 stav 1 Zakona, propisano je da obrazovanje i osposobljavanje odraslih podrazumijeva pružanje mogućnosti nezaposlenim licima da, između ostalog, kroz programe osposobljavanja za sticanje znanja, vještina i kompetencija steknu radno iskustvo za samostalno obavljanje poslova u određenom nivou obrazovanja.  Saglasno navedenim zakonskim odredbama, Programom rada za 2024. godinu, planirano je sprovođenje mjere obrazovanja i osposobljavanja odraslih kroz tri programa aktivne politike zapošljavanja, među kojima i realizacijom Programa »Osposobljavanje za samostalan rad«.  Program “Osposobljavanje za samostalan rad” za 2024. godinu pripremljen je saglasno članu 44 stav 2 Zakona, kojim je propisano da se programom aktivne politike zapošljavanja utvrđuju uslovi, kriterijumi i obim sredstava za njihovo sprovođenje, kao i ciljna grupa kojoj je program namijenjen.  Program će se sprovoditi i kontinurano pratiti u cilju efikasnog upravljanja programom i sagledavanja mjerljivih pokazatelja napretka i indikatora rezultata, saglasno odredbama člana 44 i 45 Zakona o posredovanju pri zapošljavanju i pravima za vrijeme nezaposlenosti.   * *Zakonom o budžetu za 2024. godinu* (“Službeni list Crne Gore”, br.124/23), opredjeljena su sredstva za finansiranje mjere „Obrazovanje i osposobljavanje odraslih“ u iznosu od 1,9 mil. €, od kojih se za realizaciju Programa „Osposobljavanje za samostalan rad“ opredjeljuju sredstva u iznosu od 784.000,00 €, uz mogućnost njihovog uvećanja u okviru budžetom opredjeljenih sredstava za finansiranje odnosne mjere, a u zavisnosti od iskazanih potreba potencijalnih korisnika tri programa obrazovanja i osposobljavanja odraslih u tekućoj godini. * Program „Osposobljavanje za samostalan rad“ realizovaće se dodjelom pomoći male vrijednosti (de minimis pomoć) koja predstavlja kategoriju pomoći koje ne podliježu postupku prijave u smislu *Zakona o kontroli državne pomoći („Službeni list Crne Gore“, br.12/18)*, kako se ne bi premašio dozvoljeni iznos od 300.000,00 €, tokom bilo kojeg perioda od tri fiskalne godine, shodno Pravilniku o izmjeni Pravilnika o listi pravila državne pomoći *(„Službeni list Crne Gore“, br.26/24).* * Programsko planska dokumenta na osnovu kojih Zavod za zapošljavanje sprovodi mjere aktivne politike zapošljavanja su *Akcioni plan zapošljavanja* i *Program rada* *Zavoda za 2024. godinu.* |
| **1.2 Opravdanost**  **programa** | * Program je utemeljen, kako u potrebi poslodavaca za zapošljavanjem lica III i IV nivoa obrazovanja sa radnim iskustvom, tako i u potrebi nezaposlenih lica za sticanjem znanja, vještina i kompetencija za samostalno obavljanje poslova u stečenom nivou obrazovanja. * U periodu od 01.01. do 31.12.2023. godine, poslodavci su prijavili potrebu za:   - 2.570 radnika III nivoa obrazovanja, sa radnim iskustvom i  - 3.121 radnika IV nivoa obrazovanja, sa radnim iskustvom.  Učešće prijavljenih slobodnih radnih mjesta za lica sa stečenim III i IV nivoom obrazovanja i radnim iskustvom u tom nivou obrazovanja, u ukupnom broju prijavljenih slobodnih radnih mjesta sa zahtjevanim radnim iskustvom je 39,62%.    U evidenciji Zavoda za zapošljavanje, na dan 31.12.2023. godine, 45,58% ukupnog broja nezaposlenih lica su lica sa III i IV nivoom obrazovanja, od kojih:  - 33,24% lica sa III nivoom obrazovanja bez radnog staža u nivou obrazovanja i  - 31,61% lica sa IV nivoom obrazovanja bez radnog staža u nivou obrazovanja. |
| **1.3 Cilj programa** | * Povećanje zapošljivosti i zaposlenosti nezaposlenih lica sticanjem radnog iskustva, odnosno znanja, vještina i kompetencija potrebnih za samostalno obavljanje poslova u području rada stečene kvalifikacije nivoa obrazovanja. |
| **1.4 Definisanje programa** *(sadržaj)* | * Poslodavci će, shodno operativnom planu, obezbijediti učesnicima da se uz podršku mentora od 25 časova nedjeljno (jedan mentor za najviše pet učesnika) osposobe u realnom radnom okruženju za samostalno obavljanje poslova u području rada stečene kvalifikacije nivoa obrazovanja, u trajanju od šest mjeseci.   Poslodavac operativnim planom definiše koji nivo znanja, vještina i sposobnosti treba da postigne učesnik programa da bi mogao steći radno iskustvo za samostalno obavljanje poslova u području rada stečene kvalifikacije nivoa obrazovanja.   * Po isteku perioda osposobljavanja učesnici će samostalno obavljati poslove radnog mjesta, u najkraćem trajanju od još tri mjeseca. * Dakle, poslodavac će sa učesnicima zaključiti ugovore o radu u najkraćem trajanju od devet mjeseci, na puno radno vrijeme od 40 časova nedjeljno, uz finansijsku podršku Zavoda tokom prvih šest mjeseci realizacije programa. |
| **1.5**  **Ciljna grupa programa** | * Nezaposlena lica iz evidencije Zavoda sa III i IV nivoom obrazovanja kojima je nedostatak iskustva u području rada stečene kvalifikacije nivoa obrazovanja prepreka u zapošljavanju, a koja su: * prijavljena u evidenciju Zavoda najkraće šest mjeseci prije objavljivanja javnog konkursa i/ili * starosti do navršenih 29 godina života, tj. nijesu navršili 30 godina života. * Učesnik programa može biti lice koje pripada samo jednoj ili objema od navedenih grupa nezaposlenih lica. |
| **1.6 Planiran broj učesnika programa** | * 230 nezaposlenih lica iz evidencije Zavoda za zapošljavanje. |
| **1.7 Trajanje programa** | * Program se realizuje u trajanju od devet mjeseci (6 mj. uz finansijsku podršku Zavoda + 3 mj. uz finansijsko učešće poslodavca - izvođača programa). |
| **1.8 Obim sredstava za finansiranje programa** | * Za finansiranje programa opredijeljena su sredstva u iznosu od 784.000,00 €, uz mogućnost njihovog uvećanja u okviru budžetske pozicije za finansiranje tri programa za sprovođenje mjere „Obrazovanja i osposobljavanja odraslih“ u 2024. godini, a u zavisnosti od iskazanih potreba potencijalnih korisnika (poslodavaca i nezaposlenih lica).      * Zavod će finansijski podržati realizaciju programa za samostalno obavljanje poslova kod poslodavaca iz privatnog i javnog sektora, i to u visini od: * 70% ukupnih sredstava za finansiranje programa kod poslodavaca iz privatnog sektora i * 30% ukupnih sredstava za finansiranje programa kod poslodavaca iz javnog sektora. * Zavod zadržava pravo da u postupku izbora izvođača, u slučaju nedovoljnog broja administrativno usaglašenih i opravdanih zahtjeva za realizaciju programa kod poslodavaca iz privatnog sektora, preusmjeri raspoloživa sredstava za realizaciju programa kod poslodavaca iz javnog sektora i obrnuto. * Finansijska podrška Zavoda u realizaciji programa, na nivou izvođača, zavisi od broja učesnika i na mjesečnom nivou iznosi do 568,07 €, po učesniku programa * Zavod pruža finansijsku podršku u realizaciji programa, u trajanju od šest mjeseci, u iznosu do 3.408,42 €, po učesniku programa. * Finansijsko učešće izvođača u realizaciji programa, u trajanju od tri mjeseca, na nivou mjesečnog učešća Zavoda po učesniku programa, iznosi 1.704,21 €. |
| **1.9 Očekivani rezultati** | * Zaposleno 230 nezaposlenih lica iz ciljne grupe programa (Poglavlje I tačka 1.5 Programa), u najkraćem trajanju od devet mjeseci. * 90% učesnika uspješno završi program osposobljavanja, odnosno stekne prvo radno iskustvo u najkraćem trajanju od devet mjeseci, od kojih su 70% uspješni učesnici programa realizovanog kod poslodavaca iz privatnog sektora.   *Izvor verifikacije*: zaključen individualni plan zapošljavanja, ugovor o radu, prijava na obavezno socijalno osiguranje, potvrda poslodavca i evidencija Zavoda za zapošljavanje Crne Gore. |

|  |  |
| --- | --- |
| **II USLOVI I KRITERIJUMI SPROVOĐENJA PROGRAMA** | |
| **2.1 Korisnici sredstava za realizaciju programa – izvođači programa** | * Da bi se smatrao prihvatljivim za realizaciju programa poslodavac treba da: * svoju djelatnost obavlja u privatnom ili javnom sektoru, na teritoriji Crne Gore; * djelatnost ne obavlja u sektoru usluga povezanih sa izvoznom djelatnosti i u sektoru primarne poljoprivrede i ribarstva; * nije registrovan kao nevladina organizacija;   *Izvor verifikacije: rješenje o upisu u registar nadležnog organa*.   * je upoznat da sredstva Zavoda za finansiranje ovog programa predstavljaju državnu pomoć male vrijednosti i da ne smiju prelaziti iznos od 300.000,00 € u bilo kojem periodu od tri fiskalne godine, te da mu se po navedenom osnovu može dodijeliti zakonska pomoć male vrijednosti, tzv. de minimis pomoći;   *Izvor verifikacije: izjava podnosioca zahtjeva i izjava za pomoći male vrijednosti i evidencija o dodijeljenim državnim pomoćima.*   * je registrovan za obavljanje djelatnosti, najmanje 12 mjeseci prije podnošenja zahtjeva na konkurs za realizaciju programa;   *Izvor verifikacije: rješenje o upisu u registar nadležnog organa.*   * nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran;   *Izvor verifikacije: izjava podnosioca zahtjeva.*   * ima izmirene obaveze po osnovu poreza i doprinosa na lična primanja, zaključno sa 31.12.2023. godine ili da redovno izmiruje reprogramirane poreske obaveze, shodno Zakonu o reprogramu poreskih potraživanja (“Sl. list CG”, br. 145/21), do dana podnošenja zahtjeva;   *Izvor verifikacije: uvjerenja Uprave prihoda i carina da je podnosilac zahtjeva izmirio obaveze po osnovu poreza i doprinosa na lična primanja, zaključno sa 31.12.2023.godine, ili uvjerenje da redovno izmiruje reprogramirane poreske obaveze po osnovu poreza i doprinosa na lična primanja, do dana podnošenja zahtjeva.*   * posjeduje prostorne, tehničke i kadrovske kapacitete za realizaciju programa osposobljavanja za samostalan rad za zahtjevani broj učesnika;   *Izvor verifikacije: izjava podnosioca zahtjeva i nalaz neposrednog uvida Zavoda u postojanje uslova za realizaciju programa osposobljavanja za samostalan rad.*   * angažuje mentora sa nivoom obrazovanja ne nižim od zahtjevanog nivoa obrazovanja učesnika programa i sa najmanje tri godine radnog iskustva, za sprovođenje mentorstva tokom šestomjesečnog perioda osposobljavanja u najkraćem trajanju od 25 sati nedjeljno; * angažuje jednog mentora za najviše pet učesnika programa;   *Izvor verifikacije: izjava podnosioca zahtjeva i CV mentora.*   * preuzme obavezu da sa licima uključenim u program zaključi ugovore o radu u trajanju navedenom u zahtjevu za realizaciju programa, koje ne može biti kraće od devet mjeseci.   *Izvor verifikacije: izjava podnosioca zahtjeva.*   * je upoznat da je broj učesnika programa osposobljavanja na nivou poslodavca ograničen i da zavisi od broja zaposlenih lica, odnosno prijavljenih na obavezno socijalno osiguranje, u skladu sa posebnim zakonom, na puno radno vrijeme od 40 časova nedeljno, u mjesecu koji prethodi objavi javnog konkursa; * je upoznat da za jedno do dvoje prijavljenih lica na obavezno socijalno osiguranje može podnijeti zahtjev za realizaciju programa osposobljavanja samo jednog lica; * je upoznat da za tri, četiri i pet prijavljenih lica na obavezno socijalno osiguranje može podnijeti zahtjev za realizaciju programa osposobljavanja najviše dva lica; * je upoznat da za šest do 50 prijavljenih lica na obavezno socijalno osiguranje može podnijeti zahtjev za realizaciju programa osposobljavanja najviše pet lica; * je upoznat da za više od 50 prijavljenih lica na obavezno socijalno osiguranje može podnijeti zahtjev za realizaciju programa osposobljavanja najviše 10 lica.   *Izvor verifikacije uvjerenje Uprave prihoda i carina o broju zaposlenih lica prijavljenih na obavezno socijalno osiguranje, na puno radno vrijeme u mjesecu koji prethodi objavi javnog konkursa.* |
| **2.2 Postupak izbora korisnika sredstava za realizaciju programa - izvođača programa** | * Izbor izvođača programa izvršiće se na osnovu javnog konkursa raspisanog od strane Zavoda.   Podnosioci zahtjeva će se javnim konkursom upoznati sa uslovima za podnošenje zahtjeva za realizaciju programa, načinom finansiranja programa, načinom i rokovima podnošenja zahtjeva, kriterijumima izbora i načinom informisanja o ishodu zahtjeva.  Podnosilac zahtjeva koji planira realizaciju programa u više opština, podnosi posebno zahtjev za svaku od opština realizacije.  Zahtjeve za realizaciju programa obrađuje i ocjenjuje Komisija za obradu zahtjeva i utvrđivanje liste učesnika javnog konkursa, primjenom kriterijuma izbora utvrđenih ovim programom.  Komisija će u postupku obrade zahtjeva ostvariti uvid u podnijete zahtjeve i utvrditi da li su administrativno usaglašeni i da li su opravdani/osnovani.  Nakon sprovedenog postupka obrade zahtjeva Komisija će ocjeniti administrativno usaglašene i opravdane zahtjeve i sačiniti bodovnu, odnosno rang listu učesnika javnog konkursa.  Dakle, Komisija neće ocjenjivati:   * administrativno neusaglašene zahtjeve (neblagovremeni zahtjevi, zahtjevi koji nijesu podnijeti na propisanom obrascu, ručno pisani zahtjevi i nepotpuni zahtjevi) i * neopravdane/neosnovane zahtjeve (zahtjevi podnijeti od strane poslodavaca koji ne ispunjavaju utvrđene uslove za izvođača programa). * Ocjena zahtjeva izvršiće se primjenom sljedećih kriterijuma izbora: * Značaj programa; * Djelotvornost programa i * Konkurentnost i razvijenost opštine sprovođenja programa.   Maksimalan broj bodova koji se može ostvariti primjenom navedenih kriterijuma izbora je 100, dok je minimalan broj bodova 7,94.  *Značaj programa*  Ovo je eliminacioni kriterijum i ne iskazuje se bodovima. Primjenom ovog kriterijuma utvrđuje se da li su potrebe koje je podnosilac naveo u zahtjevu za realizaciju programa usklađene sa potrebama nezaposlenih lica pripremljenih za uključivanje u program, dostavljenim od strane područnih jedinica Zavoda, uzimajući u obzir i nezaposlena lica iz drugih opština koja su iskazala spremnost da se uključe u program i van mjesta prebivališta.  Ukoliko potrebe podnosilaca navedene u zahtjevu za realizaciju programa nijesu usklađene sa potrebama nezaposlenih lica pripremljenih za uključivanje u program, zahtjev će se smatrati irelevantnim i neće se dalje razmatrati.  Izuzetno, kada dva ili više podnosilaca u zahtjevima za realizaciju programa u istoj opštini iskažu potrebu da programima obuhvate veći broj nezaposlenih lica, od broja pripremljenih za uključivanje u programe u toj opštini, Komisija će pristupiti ocjenjivanju njihovih zahtjeva primjenom ostalih kriterijuma izbora.  *Djelotvornost programa*  Primjenom ovog kriterijuma izbora zahtjevi se ocjenjuju na osnovu planiranih rezultata realizacije programa u pogledu planiranog trajanja ugovora o radu sa učesnikom.  Zahtjev u kojem je podnosilac naveo da će zaključiti ugovor o radu sa učesnikom u trajanju dužem od devet mjeseci, odnosno u ukupnom trajanju od 10 do 12 mjeseci, ocjenjuje se dodjeljivanjem po 1,5 bodova za svaki mjesec rada po zaposlenom učesniku, izuzimajući obaveznih devet mjeseci rada. Pored navedenog, zahtjevi kojima je planirano zapošljavanje učesnika u trajanju dužem od 12 mjeseci ocjenjuju se sa dodatnih 1,5 bodova po učesniku programa.  Zahtjev za realizaciju programa kojim se ne predviđa zaključenje ugovora o radu sa učesnikom u trajanju dužem od devet mjeseci, ocijeniće se dodjelom 0 bodova.  Maksimalan broj bodova koji se može ostvariti primjenom ovog kriterijuma izbora je 60.  *Konkurentnost i razvijenost opštine sprovođenja programa*  Po ovom kriterijumu izbora izvođača, zahtjevi za realizaciju programa ocjenjuju se shodno indeksu razvijenosti opštine sprovođenja programa utvrđenom Pravilnikom o izmjeni pravilnika o utvrđivanju liste stepena razvijenosti jedinica lokalne samouprave (»Sl. list Crne Gore« br. 103/23).  Zahtjevi za realizaciju kojima se planira sprovođenje programa u opštini sa najnižim indeksom razvijenosti, primjenom ovog kriterijuma, ostvaruju maksimalan broj bodova, dok zahtjevi kojima se planira sprovođenje programa u opštini sa najvišim indeksom razvijenosti ostvaruju minimalan broj bodova.  Zahtjevi za realizaciju programa za pojedinu opštinu sprovođenja, ocjenjuju se tako što se najniži indeks razvijenosti opštine podijeli sa indeksom razvijenosti opštine u kojoj se program sprovodi i dobijeni rezultat pomnoži sa maksimalnim brojem bodova koji se može ostvariti po ovom kriterijumu.  Maksimalan broj bodova koji se može ostvariti primjenom ovog kriterijuma izbora je 40, dok je minimalan broj bodova 7,94.  Kada primjenom kriterijuma izbora dva ili više podnosilaca zahtjeva za realizaciju programa ostvare isti broj bodova, prednost pri izboru imaće podnosilac koji u prethodnoj godini nije ostvario saradnju sa Zavodom za zapošljavanje na planu realizacije ovog programa, zatim koji sa Zavodom nije ostvario saradnju na planu realizacije Programa „Osposobljavanje za rad kod poslodavca“ u 2023. godini.  Ukoliko se na ovaj način, i to redosljedom navedenog, ne može ostvariti prednost pri izboru, bodovna lista učesnika konkursa utvrdiće se žrijebanjem.  Komisija može, uz saglasnost podnosioca zahtjeva za realizaciju programa, izvršiti korekciju zahtjevanog broja i strukture učesnika programa.   * Izbor korisnika sredstava - izvođača programa vrši se na osnovu bodovne liste učesnika javnog konkursa za realizaciju programa, a u okviru raspoloživih sredstava za ovu namjenu.   Odluku o izboru korisnika sredstava - izvođača programa donosi Upravni odbor Zavoda, na prijedlog direktora Zavoda i protiv ove odluke može se izjaviti žalba Ministarstvu rada i socijalnog staranja.  Drugostepenom organu žalba se podnosi preko Zavoda za zapošljavanje Crne Gore i ne odlaže izvršenje odluke o izboru korisnika sredstava – izvođača programa. |
| **2.3**  **Uslovi za uključivanje nezaposlenih lica u program** | * Zavod sprovodi aktivnosti pripreme nezaposlenih lica za uključivanje u program. * Dogovor o uključivanju nezaposlenog lica u program upisuje se u individualni plan zapošljavanja. * Nezaposleno lice iz evidencije Zavoda koje pripada ciljnoj grupi programa i pripremljeno je za uključivanje u program može biti učesnik programa. * Izbor učesnika programa izvršiće izvođači iz kategorije nezaposlenih lica koja upućuje Zavod, a pripadaju ciljnoj grupi programa i pripremljena su za uključivanje u program, u skladu sa zahtjevom izvođača i na osnovu individualnog plana zapošljavanja. * Postupak izbora učesnika programa vrši se na način opisan operativnim priručnikom koji čini sastavni dio ugovora o realizaciji programa zaključenog između Zavoda i izvođača programa. |

|  |  |
| --- | --- |
| **III PRAĆENJE REALIZACIJE PROGRAMA** | |
| **3.1 Praćenje programa** | * Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa. * Praćenjem programa obezbijeđuju se uslovi za blagovremeno preduzimanje korektivnih radnji ukoliko tokom sprovođenja programa nastupe okolnosti usled kojih ih je neophodno sprovesti, a sve u cilju postizanja planiranih rezultata programa. |
| **3.2 Alati za praćenje programa**  *.* | * Ključni dokumenti za sprovođenje i praćenje ovog programa su:   - smjernice za sprovođenje i praćenje realizacije programa;  - ugovori o realizaciji programa zaključeni između Zavoda i izvođača programa;  - operativni priručnik za sprovođenje programa;  - ugovori o radu zaključeni između izvođača i učesnika programa.  Sastavni dio navedenih dokumenata je set obrazaca za izvještavanje, procjenu stepena zadovoljstva učesnika, nalaza neposrednog obilaska lokacije realizacije programa i drugih obrazaca koji prate proces sprovođenja programa. |
| **3.3**  **Rezultati praćenja**  **programa** | * Praćenje programa predstavlja polaznu osnovu za sagledavanje rezultata realizacije programa.      * Zavod će sagledati: * sprovođenje programa, uključujući i strukturne karakteristike učesnika programa; * ishode programa u pogledu uspješnog završetka programa; * rezultate u pogledu zapošljavanja učesnika; * troškove sprovođenja programa. |